Serguéi Eisenstein

Serguéi Mijáilovich Eizenshtéin (Rrusiañe'ẽme: Сергей Михайлович Эйзенштейн; Letoñañe'ẽme: Sergejs Eizenšteins; Rríga, 22 jasyteĩ 1898-Mosuku, 11 jasykõi 1948), ojeikuaavéva Serguéi Eisenstein ramo, ha'e akue peteĩ ñoha'ãnga ha ta'angamýi motenondehára soviétiko ijypykuéva hudío. Ipyahuete ha ijojaha'ỹ mba'éicha ombojoajupa ta'angakuéra ojapo hag̃ua ha'angamyirã, heta umi ombojuehegua hese omomba'eguasúgui hembiapo. 

Hemimo'ãnguéra komunísta rehe ha upévare heta oñokarãi tetã ñesãmbyhy soviétiko mburuvichakuéra rehe. Oñemoherakuã porãve ojeikuaavévo ha'angamyikuéra, umíva apytépe El acorazado Potemkin (1925), ojejuhúva umi ta'angamýi porãvéva yvy ape ári apytépe.

Hembiapokue ohaiva'ekue ta'angamýi apo rehegua ha oñe'ẽ porãite ojehechaukávo, upéicha rupive, oñemoherakuãve ha hembiapokue mba'etuichaitéva ta'angamýi apo javeguápe, tuichaitépe oñe'ẽkuaágui avei Alemañañe'ẽ, ingleñe'ẽ ha Hyãsiañe'ẽ.

Ary 1948 jave, omano Eisenstein huguysẽgui oiko rire chupe iñe'ãsoróva, upekuévo 50 ary oreko.

 Ha'angamyikuéra 
Ápe oĩ Eisenstein rembiapokue, herakuéra Epañañe'ẽme ndaipórigui hembiapokue avañe'ẽme.
 El diario de Glúmov (1923)
 La huelga (1924)
 El acorazado Potemkin (1925)
 Octubre (1928)
 La línea general (1929)
 ¡Que viva México! (ndojapopái) (1930-1932)
 El prado de Bezhin (inconclusa) (1935-1937)
 Alejandro Nevski (1938)
 Iván el Terrible (1943-1945)
 Iván el Terrible, segunda parte: la conjura de los Boyardos (1948-1958)
 Iván el Terrible, tercera parte (ndojapopái)
 Romance sentimental (Hyãsia, 1930)
 Trueno sobre México (1933)
 Eisenstein en México (1933)
 Día de muerte (1933)
 Tiempo en el sol (1940)

 Mandu'apy 

Ñemohenda:Tekove Rrúsiagua